stanford-oval/wikipedia huggingface dataset:
ג'ון וולפי
ביוגרפיה > מושל מסצ'וסטס

בשנת 1960 נבחר וולפי למושל מסצ'וסטס, והביס את מזכיר המדינה המכהן ג'וזף ד. וורד. הוא כיהן כמושל משנת 1961 עד 1963. ב-1962 הובס וולפי בקושי רב בבחירות לתקופת כהונה שנייה, והפסיד ליועץ המושל לשעבר וידיד נפשו של ג'ון פיצג'רלד קנדי, אנדיקוט פיבודי. בבחירות 1964 התמודד וולפי פעם נוספת למשרד המושל, והצליח לתעל לטובתו את חוסר הסדר בתוך המפלגה הדמוקרטית של מסצ'וסטס כאשר סגן המושל פרנסיס בלוטי ניצח את פיבודי בבחירות המקדימות של הדמוקרטים. חרף ניצחונות הדמוקרטים ברחבי ארצות הברית במחזור בחירות זה, וולפי ניצח את בלוטי במרוץ צמוד. בשנת 1966 נבחר וולפי לתקופת הכהונה הראשונה בהיסטוריה של מסצ'וסטס שהייתה בת ארבע שנים, וניצח את התובע הכללי של הקהילייה לשעבר אדוארד ג'. מקורמק.
במהלך כהונתו כמושל, חתם וולפי על חקיקה האוסרת חוסר-שוויון גזעי במערכת החינוך המדינתית, ועל חוקים העוסקים בארגון מחדש של מועצת החינוך של מסצ'וסטס, ליברליזציה של חוקי פיקוח ילודה והגדלת דיור ציבורי למשפחות בעלות הכנסה נמוכה. וולפי העלה את הכנסות המדינה אחרי שניהל מאבק ארוך — ובסופו של דבר מוצלח — למסד מס קנייה מדינתי בן שלושה אחוזים. הוא כיהן כיו"ר אגודת המושלים הלאומית בשנים 1967–1968. ב-22 באפריל 1965 אירח וולפי את מרטין לותר קינג בבית מדינת מסצ'וסטס, ולאחר מכן נשא קינג נאום בפני מושב משותף של בית המחוקקים.
בבחירות 1968 התמודד וולפי ללא הועיל בתור "בן המועדף" (Favorite son) בבחירות המקדימות לנשיאות ארצות הברית של המפלגה הרפובליקנית במסצ'וסטס. אף שהיה האדם היחיד שפורמלית עמד לבחירה, וולפי הפסיד למושל ניו יורק נלסון רוקפלר ששמו נכתב על ידי המוני תומכים בספוטניות על פתקי ההצבעה. וולפי הביע תמיכה במועמדותו של ריצ'רד ניקסון. הוא נמנה בין המועמדים הסופיים של ניקסון בעת בחירת עמיתו למירוץ; אף שנחשב למקובל בכל מחנות המפלגה, בחר ניקסון במושל מרילנד ספירו אגניו.
ביוגרפיה > מזכיר התחבורה

לאחר הבחירות לנשיאות ארצות הברית 1968, הנשיא ניקסון תגמל את וולפי על תמיכתו בו ומינה אותו למזכיר התחבורה של ארצות הברית. וולפי התפטר ממשרת מושל לשם תפקידו החדש בקבינט של ארצות הברית, וכיהן בתפקיד זה בין השנים 1969–1973.
במהלך כהונתו זנח וולפי עיסוקים קודמים כגון סלילת כבישים מהירים לבלי היכר, ובמקום זאת דחף לגישה מאוזנת בבניית תשתיות התחבורה של ארצתו הברית. הוא תרם במיוחד לסיום הניסיונות להחיות את מיזם החגורה הפנימית הכושל בבוסטון, אותו קידם כראש מנהל הכבישים הלאומי. באופן דומה, ההחלטה של וולפי ב-1969 לבלום את ההצעה לסלילת הכביש המהיר ריברפרונט הצילה את הרובע הצרפתי ההיסטורי של ניו אורלינס וסימנה ניצחון משמעותי סביבתנים, שהצליחו לשכנע את וולפי כי כביש מהיר שינתק את הרובע מחזית הנהר יהא הרסני. בתקופתו הוקמה אמטרק. כרוכב אופניים מושבע שרכב לעבודה על אופניים מתקפלים, הוא השתמש בתחביבו — ובמשבר האנרגיה העולמי — כדי לעודד אמריקאים נוספים לרכוב על אופניים.
וולפי היה השני שכיהן כמזכיר התחבורה לאחר שהתפקיד הפך למינוי ברמת הקבינט. בשנת 1970 קיבל את פרס ההצטיינות של העיתון "Engineering News-Record" על שירותו כמזכיר התחבורה.
ביוגרפיה > שגריר ארצות הברית באיטליה

וולפי היה בעל-עניין מתמיד ועקבי במולדת הוריו, וביקר בה פעמים רבות. בשנת 1969 הוענק לו תואר אביר צלב גדול במסדר ההצטיינות של הרפובליקה של איטליה. ב-1973 הועמד בידי הנשיא ניקסון בפני הסנאט של ארצות הברית לשרת כשגריר ברומא, תפקיד אותו מילא עד 1977. בעת שליחותו הדיפלומטית היה מושא להתנשאות מצד האליטה האיטלקית בשל שורשיו מדרום איטליה, והרגיז לא פעם גורמים שמאלניים בממסד הפוליטי של איטליה כאשר מתח ביקורת נגד שילוב המפלגה הקומוניסטית האיטלקית בממשלת איטליה. העיתונות הקומוניסטית באיטליה האשימה את וולפי בהיותו נאו-פשיסטי בשל עמדותיו.
ביוגרפיה > בערוב ימיו

ב-11 בנובמבר 1994 נפטר וולפי בגיל 85 בביתו שבנאהאנט.
לקריאה נוספת

Roberto Fornasier, The Dove and the Eagle, Cambridge Scholars Publisher, 2013, ISBN 9781443844833
Richard Gardner, Mission Italy: On the Front Lines of the Cold War, Rowman & Littlefield, 2005, ISBN 9780742539983
Mark H. Rose and Raymond Mohl, Interstate: Highway Politics and Policy Since 1939, University of Tennessee Press, 2012, ISBN 9781572337831
Dennis Wainstock, Election Year 1968: The Turning Point, Enigma Books, 2013, ISBN 9781936274413.
הערות שוליים

↑  Driscoll Jr., Edgar (November 12, 1994). "John Volpe, former Mass. Governor, Dead At 85". Boston Globe
↑  דון מייקלג'ון, Favorite Son Idea is Devised to Put State in Strong Position at Convention, מתוך העיתון Star-Banner‏, 3 ביולי 1960
↑  בפוליטיקה של ארצות הברית, "בן מועדף" הוא פוליטיקאי המקורב להנהגה הלאומית ושצפוי לזכות בקולות האלקטורים של מדינתו בבחירות לנשיאות ארצות הברית.
↑  ג'ניפר סטיינהאואר, John A. Volpe, Nixon Supporter And Massachusetts Governor, 85, באתר הניו יורק טיימס, 13 בנובמבר 1994 (באנגלית)
| --- | --- |
בקרת זהויות :  NLI: 987007329916805171  GND: 1174897295  ISNI: 0000 0000 2562 7003  LCCN: n86007981  NARA: 10567671  SNAC: w6pv73fc  SUDOC: 234831049  VIAF: 70402829   WorldCat (עם VIAF): 70402829 
מושל מסצ'וסטס ג'ון וולפי (מימין) ומושל ויסקונסין וורן נואלס (אנ') משוחחים עם שר החוץ אבא אבן בירושלים, 29 בינואר 1968
ג'יימס סנט

| --- | --- |

 לידה:  23 באפריל 1820 לונדון, הממלכה המאוחדת של בריטניה הגדולה ואירלנד 
 פטירה:  12 ביולי 1916 (בגיל 96) לונדון, הממלכה המאוחדת של בריטניה הגדולה ואירלנד 
 פרסים והוקרה:  מפקד במסדר הוויקטוריאני המלכותי 
 
ג'יימס סנט (באנגלית: James Sant;‏ 1820 – 1916) היה צייר בריטי שהתמחה בפורטרטים ונודע בעיקר כצייר של נשים וילדים היה צייר חצר המלכות אחרי 1871.
ביוגרפיה

סנט נולד בקרוידון, סורי, אנגליה, ב-23 באפריל 1820. הוא למד תחילה ציור בצבעי מים אצל ג'ון ורלי, אחר כך אצל אוגוסטוס וול קאלקוט, ומגיל עשרים למד בבתי הספר של האקדמיה המלכותית.
הוא חי עד גיל 96 והציג בתערוכה בגלריה גרוסוונור וכן ייצר כמעט שלוש מאות בדים לתערוכות באקדמיה. הראשון שבהם, דיוקן של אביו ויליאם סנט, שהוצג בשנת 1840; האחרון הוצג בשנת 1915.
בשנת 1851 התחתן עם אליזבת תומסון, בתו של ד"ר תומסון, רופא מנתח וחבר באגודה הגננות והחקלאות בהודו. תמונתו של הנביא שמואל משנת 1853 הייתה ההצלחה הראשונה שלו, וכן תחריטים של הציור "כיפה אדומה" נמכרו בכמויות גדולות.
בשנת 1861 הוצגו בגלריה בפול מאל דיוקנאות שצייר והתערוכה שיפרה את המוניטין שלו והוא נבחר לאקדמיה המלכותית, ומאוחר יותר עמד כראשה. בשנת 1871 הוא מונה לצייר הראשי של המלכה ויקטוריה, לאחר שהתפרסם בזכות דיוקנאות ילדי המלוכה שצייר, ובמיוחד דיוקנו של הנסיך לאופולד והנסיכה ביאטריס בשנת 1870. הוא היה האמן האחרון שהחזיק בתואר הזה.
סנט ידוע בעיקר בזכות דיוקנאות של נשים וילדים. הוא כונה "קיסר הילדים". עם זאת, רבות מתמונותיו היו של נופים ובמיוחד גנים. הוא גם צייר נופי ים, נופים עם בעלי חיים ונושאים אחרים]. תמונותיו המאוחרות יותר היו חופשיות בסגנונן. חלקן הושווה לעבודת האימפרסיוניסטים הצרפתים.
נופיו יכולים לכלול דמויות עם תווי פנים ריקים או מעוותים או רק צלליות פשוטות כמו "הנזירה שבקירות המנזר" (1910). הוא המשיך לצייר עד זקנה.
הוא התפטר מהאקדמיה המלכותית ב-1914 כדי "לפנות מקום לציירים צעירים יותר".
הוא נפטר בלונדון, ב-12 ביולי 1916.
את עבודותיו ניתן למצוא בגלריה טייט ובגלריית הפורטרטים הלאומית בלונדון.
אחותו שרה שרווד קלארק הייתה גם אמנית. אך כל הידועה על יצירתה הוא אוסף של 48 תמונות של סקוטלנד משנת 1854. אלה הוצגו לראשונה בתערוכה של "צבעי מים על נייר " בשנת 2010 בלונדון.
אחיו ג'ורג' סנט היה חבר החברה המלכותית של אמנים בריטים (1821–1877), היה צייר נוף ושני האחים שיתפו פעולה מדי פעם בציורים. גם ג'יימס וגם ג'ורג' סנט היו בין מכריו האמנים הבולטים של צ'ארלס דודג'סון (לואיס קרול); ג'יימס סנט, בתו שרה פאני והבן ג'מי היו נושא לעבודות הצילום של דודג'סון.
גלריה

דיוקן עצמי, 1844
אשתו אליזבת ובתו, 1852
קוץ בין השושנים, 1887
הטירונית, 1856
אופליה
האחיות ראסל, 1858
הנסיך לאופולד
סיפור פיות, 1845
הערות שוליים

↑  James Sant, C.V.O., R.A. (1820-1916), invaluable.com (באנגלית)
↑  James Sant, Library of Nineteenth-Century Photography (באנגלית)
↑  "Classical Portrait of a Man", www.leicestergalleries.com
↑  James Sant; Eliza Sant (née Thomson) - National Portrait Gallery, www.npg.org.uk (באנגלית)
↑  Convent Walls, 2015-09-28, נבדק ב-2020-08-02
↑  sarah_sherwood_clarke_ten_sketches_in_scotland_glencoe_dunolly_castle, 2015-09-12, נבדק ב-2020-08-02
↑  "Watercolours + Works on Paper", exhibitions & events, ArtSlant(הקישור אינו פעיל)
↑  Lewis Carroll, Jemmy, le fils de James Sant, 26 juillet 1866, Pinterest (באנגלית)
| --- | --- |
בקרת זהויות :  GND: 143338196  ISNI: 0000 0001 1031 5063  MusicBrainz: 109f1ebb-f9fe-4b59-a2fc-a2827765bf50  RKD: 69665  SNAC: w69s95dd  ULAN: 500002188  VIAF: 95693885   WorldCat (עם VIAF): 95693885 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס סנט".
ג'יימס סנט, הדואט
גן פסגת ויקטוריה

| --- | --- |

 מיקום
 מדינה:  הרפובליקה העממית של סין הרפובליקה העממית של סין
 מיקום:  אזור מרכז ומערב הונג קונג, הונג קונג 
 קואורדינטות:  22°16′27″N 114°08′35″E﻿ / ﻿22.2741°N 114.143°E﻿ / 22.2741; 114.143
  (למפת הונג קונג מוגדלת) גואנגדונג ים סין הדרומיגן פסגת ויקטוריה(למפת הונג קונג רגילה) גואנגדונג ים סין הדרומיגן פסגת ויקטוריה
 
גן פסגת ויקטוריה
גן פסגת ויקטוריה (באנגלית: Victoria Peak Garden; בסינית: 山頂公園) הוא גן סיני הממוקם בראש פסגת ויקטוריה באי הונג קונג שבהונג קונג. הגן ממוקם באתר ששימש את גני בית הנופש של מושל הונג קונג. מבנה מגורי המושל עצמו נהרס, אולם הגן נותר במקום ונפתח לציבור. הגן מנוהל כיום על ידי מחלקת הפנאי והתרבות של ממשלת הונג קונג.
מהגן ניתן לצפות על נוף מרהיב של נמל ויקטוריה, האי הונג קונג מעברו האחד של הנמל, ועל חצי האי קאולון מעברו השני.
בשל נוף זה הגן מהווה אתר תיירות.
ג'ייסון וייד

| --- | --- |

 לידה:  5 ביולי 1980 (בן 44) קמרילו, ארצות הברית 
 מוקד פעילות:  ארצות הברית 
 תקופת הפעילות:  מ-2000 
 סוגה:  רוק אלטרנטיבי 
 כלי נגינה:  גיטרה 
 חברת תקליטים:  גפן רקורדס 
 www.lifehousemusic.com
 פרופיל ב-IMDb
 
ג'ייסון מייקל וייד (באנגלית: Jason Michael Wade; נולד ב-5 ביולי 1980) הוא הסולן, הגיטריסט וכותב השירים של להקת הרוק האלטרנטיבי לייפהאוס. וייד בעל רקע רוחני, דבר המשתקף היטב בשיריו. הוריו התגרשו כשהיה בן 12, ולאירוע זה ישנו נוכחות חזקה במילים של שיריו. ברשותו קשת רחבה של גיטרות, אך האהובה עליו ביותר, כמו גם השימושית ביותר היא גיטרה של גיבסון.
ביוגרפיה > שנותיו הראשונות

ג'ייסון נולד בקמרילו שבקליפורניה למשפחה נוצרית, כששני הוריו היו מיסיונרים. בשל כך, בילה ג'ייסון חלק נכבד מילדותו במסע במזרח הרחוק, שבמהלכו התגורר ביפן, תאילנד, סינגפור והונג קונג. לאחר ארבע שנים קשות מבחינתו של ג'ייסון, הוריו שבו לארצות הברית, ועברו להתגורר בפורטלנד, אורגון. כשג'ייסון היה בן 12 הוריו התגרשו, והוא עבר להתגורר עם אמו באזור העיר סיאטל שבמדינת וושינגטון. ג'ייסון קיבל קשה את גירושי הוריו, ובתקופה שלאחריה בילה זמן רב לבד בחדרו. העצבות שחש בעקבות הגירושים הביאה לו את ההשראה לכתיבת שירים, זאת אף על פי שכלל לא היה ילד מוזיקאי. ג'ייסון מצא במוזיקה את המפלט מן הצרות בחייו, והוא החל ללמוד לנגן על גיטרה והשלים עם המצב החדש. לאחר מכן החליטה אמו לעבור ללוס אנג'לס, אף על פי שג'ייסון היה מרוצה מהחיים בוושינגטון. בלוס אנג'לס הקים את להקת לייפהאוס והקריירה המוזיקלית שלו יצאה לדרך.
ביוגרפיה > קריירה מוזיקלית

בגיל 15 עבר ללוס אנג'לס, שם הכיר את סרג'יו האנדרד, שהיה שכן שלו, ולהם היה הרבה מן המשותף. הם שיחקו כדורסל ואהבו לרוץ. סרג'יו היה נגן בס והשניים החלו לשתף פעולה בכתיבת שירים. שיתוף הפעולה ביניהם הוליד את להקת לייפהאוס אשר זכתה להצלחה רבה בעקבות הלהיט הראשון שלה "Hanging by a Moment", אשר הוביל להקלטת ארבעה אלבומי אולפן. ג'ייסון היה לחבר הלהקה היחיד הנותר מן ההרכב המקורי של הלהקה.
ג'ייסון התנסה גם בקריירת סולו קצרה שהקליט את השיר "You Belong to Me" (קאבר ללהיט הידוע משנת 1952, אשר הוקלט עשרות פעמים, ובניהן על ידי בינג קרוסבי, בוב דילן ורוד סטיוארט), אשר הופיעה בפסקול הסרט "שרק" (2001). כמו כן הקליט ג'ייסון את השיר "Days Go By" שהופיע בפסקול הסרט "לזכות בדייט עם טד המילטון" (2004).
ביוגרפיה > חייו הפרטיים

ב-20 בינואר 2001 התחתן ג'ייסון עם חברתו מזה שנים רבות, ברידן.
גלגל אופניים

ערך זה עוסק בפסל של דושאן. אם התכוונתם למרכיב באופניים, ראו .
עותק של הפסל במוזיאון ישראל
"גלגל אופניים" (1913/1916) הוא פסל מאת האמן הצרפתי מרסל דושאן. הוא נחשב כפסל הרדי מייד הראשון.
"גלגל אופניים" מורכב משרפרף בעל מושב עץ עגול, בגובה של 60 ס"מ, עליו הרכיב דושאן גלגל של אופניים הפוך. גובהו הכולל של "גלגל אופניים" הוא 129.5 ס"מ ורוחבו הוא 63.5 ו-41.9 ס"מ. הוא נוצר בשנת 1913 בסטודיו הפריזאי של דושאן. באותה עת, העיד דושאן, תפיסת האובייקט הייתה כעל מוקד התבוננות מסקרן, כמעט כמו "להבות אש באח".
מבחינה איקונוגרפית משקפת העבודה את התעניינותו של דושאן במכונות ובתהליכי מכונה. כמו ביצירתיו "מטחנת שוקולד" ו"הזכוכית הגדולה", גם בעבודה זו מופיע פעולה מכנית עקרה בדמותו של הגלגל, אשר הוצא ונוטרל מתפקודו המקורי.
בשנת 1916 יצר דושאן מחדש את "גלגל אופניים" בדירתו בניו יורק, לאחר שהאובייקט המקורי נעלם. היצירה נעשתה ביחד עם קבוצה של פסלי רדי מייד נוספים שנעשו בין השנים 1916–1917. בשנת 1964 יצר דושאן מהדורה של העתקים (הכפלה) מעבודה זו.
עותקים של היצירה נמצאים באוסף מוזיאון פילדלפיה לאמנות, במוזיאון ישראל בירושלים, במוזיאון לאמנות מודרנית בניו יורק ובמוזיאונים נוספים. האמן הישראלי אריה ארוך יצר לעצמו העתק של העבודה אותו הציב בדירתו שבירושלים.
הערות שוליים

↑  Tomkins, Calvin, Duchamp: A Biography, Henry Holt and Company, Inc., 1996.
ג'ון וול

| --- | --- |

וול במדי וושינגטון ויזארדס  בשנת 2019
 לידה:  6 בספטמבר 1990 (בן 34) ראלי, קרוליינה הצפונית
 עמדה:  רכז
 גובה:  1.91 מטרים
 מספר:  11
 מכללה:  אוניברסיטת קנטקי
 דראפט:  בחירה ראשונה, 2010 וושינגטון ויזארדס
 קבוצות כשחקן
 2010–2020   2020–2022   2022–2023:  וושינגטון ויזארדס   יוסטון רוקטס   לוס אנג'לס קליפרס
 הישגים כשחקן
 5 בחירות למשחק האולסטאר (2014–2018)  בחירה לחמישיית העונה השלישית (2017)  בחירה לחמישיית ההגנה השנייה (2015)  חמישיית הרוקיז הראשונה (2011)  אלוף תחרות ההטבעות (2014)
ג'ון וול (באנגלית: John Wall; נולד ב-6 בספטמבר 1990) הוא כדורסלן אמריקאי המשחק בעמדת הרכז.
נעורים וקריירת מכללות

וול נולד וגדל בקרוליינה הצפונית, אביו היה אסיר שהורשע בשוד מזוין ונפטר כשוול היה בן תשע. בגיל 16 עבר עם משפחתו לעיר ראלי והוא נאלץ לחזור על שנתו השנייה בתיכון. גם תיכון זה נאלץ לעזוב כתוצאה מבעיות משמעת ועבר לתיכון נוצרי פרטי. וול הצטיין בנבחרת הכדורסל של בית הספר ורשם ממוצעים של 21 נקודות, 7 ריבאונדים ו-9 אסיסטים בשנתו האחרונה. הוא דורג במקום הראשון מבין בוגרי התיכונים בארצות הברית, על ידי האתר Rivals.com שעוקב אחר כדורסלנים צעירים.
וול למד ושיחק שנה אחת באוניברסיטת קנטקי, הוא הצטיין ורשם ממוצעים של 16.6 נקודות, 6.5 אסיסטים, 4.3 ריבאונדים ו-1.8 חטיפות למשחק. הוא שבר את שיא האסיסטים למשחק של האוניברסיטה כשמסר 16 אסיסטים במשחק נגד אוניברסיטת הרטפורד בדצמבר 2009. כמו כן שבר את שיאי האוניברסיטה במספר האסיסטים בעונה שלמה ואת שיא הנקודות לשחקן שנה ראשונה. בסיום העונה נבחר לאול-אמריקן ול-MVP של חטיבת ה-SEC אליה משתייכת קנטקי והוליך יחד עם חברו לקבוצה דמרקוס קאזינס את קנטקי עד שלב רבע הגמר בטורניר אליפות המכללות בכדורסל.
קריירת משחק ב-NBA > 2010–2020: וושינגטון ויזארדס

בדראפט ה-NBA ב-2010 נבחר במקום הראשון על ידי וושינגטון ויזארדס. הוא פתח את העונה הסדירה מצוין וכבר במשחקו השישי רשם טריפל דאבל. בסוף-שבוע האולסטאר, הוביל את שחקני השנה הראשונה ב-NBA לניצחון על שחקני השנה השנייה במשחק הכוכבים העולים, כשהוא רושם במשחק שיא של 22 אסיסטים ובסיומו נבחר ל-MVP. את העונה סיים עם ממוצעים של 16.4 נקודות, 8.3 אסיסטים, 4.6 ריבאונדים ו-1.8 חטיפות. בעונתו השנייה סיימה וושינגטון עם המאזן הלפני אחרון בליגה, וול רשם באותה עונה ממוצעים של 16.5 נקודות, 8 אסיסטים, 4.5 ריבאונדים ו-1.4 חטיפות למשחק. וול לא פתח את עונת 2012/2013 בשל פציעה בברכו, הוא חזר לשחק בינואר 2013 וב-49 משחקים רשם 18.5 נקודות למשחק ו-7.6 אסיסטים.
לקראת עונת 2013/2014 חתם על חוזה עם הוויזארדס ל-5 שנים נוספות במהלכן צפוי להרוויח כ-80 מיליון דולר, בהנהגתו סיימה הקבוצה במקום החמישי במזרח, גברה בסיבוב הראשון של הפלייאוף על שיקגו בולס לפני שהודחה על ידי אינדיאנה פייסרס. בעונה זו נבחר לראשונה כמחליף למשחק האולסטאר של ה-NBA. בסוף-שבוע האולסטאר, זכה בתחרות ההטבעות.
את העונה הסדירה של 2014/2015 סיים עם ממוצע של 17.6 נקודות, 10 אסיסטים (שלישי בליגה), 4.6 ריבאונדים ו-1.7 חטיפות. הוא הוביל את הוויזארדס לפלייאוף ולניצחון בסיבוב הראשון על טורונטו ראפטורס. בסיבוב הבא גברה וושינגטון בחוץ על אטלנטה הוקס במשחק הראשון אך בעקבות פציעה בידו נאלץ וול להחמיץ את שלושת המשחקים הבאים, למרות חמישה סדקים שהתגלו בידו חזר לשחק בשני המשחקים האחרונים של הסדרה, בהם הפסידה וושינגטון והודחה.
עונת 2016/2017 הייתה עונת שיא בקריירה של וול, הוא הוביל את וושינגטון למקום הראשון בבית ולרביעי סך הכל באזור המזרח. את העונה סיים עם ממוצע של 23.1 נקודות ו-10.7 אסיסטים, שניהם שיאי קריירה ונבחר לחמישייה השלישית של העונה. בפלייאוף הודחה וושינגטון בחצי גמר המזרח מול בוסטון סלטיקס.
אחרי עונה מצוינת בה הפך לאחד הכוכבים הגדולים בליגה, חתם וול בקיץ 2017 על הארכת חוזה בוושינגטון, לארבע שנים נוספות תמורת 170 מיליון דולר. בעונת 2017/2018 החמיץ 41 משחקים, בשל פציעה בברכו השמאלית. בדצמבר 2018, לאחר 32 משחקים בעונת 2018/2019, נפצע בעקב רגלו השמאלית, וכחודש לאחר מכן סבל מקרע בגיד אכילס, אשר השבית אותו ממשחק במשך כשנה.
קריירת משחק ב-NBA > 2020–2022: יוסטון רוקטס

ב-2 בדצמבר 2020 הועבר בטרייד לקבוצת יוסטון רוקטס, לצד בחירת דראפט עתידית, תמורת ראסל וסטברוק.
קריירת משחק ב-NBA > 2022-הווה: לוס אנג'לס קליפרס

ב-8 ביולי 2022 חתם בלוס אנג'לס קליפרס לאחר שקיבל את הביי אאוט מהרוקטס. ב-9 בפברואר 2023 הועבר בטרייד בחזרה לרוקטס, אך שוחרר לאחר שלושה ימים מבלי ששיחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | וושינגטון | 69 | 64 | 37.8 | 0.409 | 0.296 | 0.766 | 4.6 | 8.3 | 1.8 | 0.5 | 16.4 |
| 2011/2012 | וושינגטון | 66 | 66 | 36.2 | 0.423 | 0.071 | 0.789 | 4.5 | 8.0 | 1.4 | 0.9 | 16.3 |
| 2012/2013 | וושינגטון | 49 | 42 | 32.7 | 0.441 | 0.267 | 0.804 | 4.0 | 7.6 | 1.3 | 0.8 | 18.5 |
| 2013/2014 | וושינגטון | 82 | 82 | 36.3 | 0.433 | 0.351 | 0.805 | 4.1 | 8.8 | 1.8 | 0.5 | 19.3 |
| 2014/2015 | וושינגטון | 79 | 79 | 35.9 | 0.445 | 0.300 | 0.785 | 4.6 | 10.0 | 1.7 | 0.6 | 17.6 |
| 2015/2016 | וושינגטון | 77 | 77 | 36.2 | 0.424 | 0.351 | 0.791 | 4.9 | 10.2 | 1.9 | 0.8 | 19.9 |
| 2016/2017 | וושינגטון | 78 | 78 | 36.4 | 0.451 | 0.327 | 0.801 | 4.2 | 10.7 | 2.0 | 0.6 | 23.1 |
| 2017/2018 | וושינגטון | 41 | 41 | 34.4 | 0.420 | 0.371 | 0.726 | 3.7 | 9.6 | 1.4 | 1.1 | 19.4 |
| 2018/2019 | וושינגטון | 32 | 32 | 34.5 | 0.444 | 0.302 | 0.697 | 3.6 | 8.7 | 1.5 | 0.9 | 20.7 |
| 2019/2020 | וושינגטון | – | – | – | – | – | – | – | – | – | – | – |
| 2020/2021 | יוסטון | 40 | 40 | 32.2 | 0.404 | 0.317 | 0.749 | 3.2 | 6.9 | 1.1 | 0.8 | 20.6 |
| 2021/2022 | יוסטון | – | – | – | – | – | – | – | – | – | – | – |
| 2022/2023 | קליפרס | 34 | 3 | 22.2 | 0.408 | 0.303 | 0.681 | 2.7 | 5.2 | 0.8 | 0.4 | 11.4 |
| קריירה |  | 647 | 604 | 34.9 | 0.430 | 0.322 | 0.776 | 4.2 | 8.9 | 1.6 | 0.7 | 18.7 |
| אולסטאר | אולסטאר | 4 | 1 | 21.2 | 0.612 | 0.333 | 1.000 | 4.2 | 4.5 | 2.2 | 0.0 | 16.2 |
↑  וול לא שיחק כלל בעונת 2019/2020 בשל פציעה.
↑  וול לא שיחק כלל בעונת 2021/2022 בשל חוסר הסכמה עם המועדון.
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | וושינגטון | 11 | 11 | 38.2 | 0.366 | 0.219 | 0.765 | 4.0 | 7.1 | 1.6 | 0.7 | 16.3 |
| 2014/2015 | וושינגטון | 7 | 7 | 39.0 | 0.391 | 0.176 | 0.846 | 4.7 | 11.9 | 1.4 | 1.4 | 17.4 |
| 2016/2017 | וושינגטון | 13 | 13 | 39.0 | 0.452 | 0.344 | 0.839 | 3.7 | 10.3 | 1.7 | 1.2 | 27.2 |
| 2017/2018 | וושינגטון | 6 | 6 | 39.0 | 0.441 | 0.190 | 0.851 | 5.7 | 11.5 | 2.3 | 1.3 | 26.0 |
| קריירה |  | 37 | 37 | 38.8 | 0.419 | 0.267 | 0.822 | 4.3 | 9.8 | 1.7 | 1.1 | 21.9 |
הערות שוליים

↑  Despite the angst that his father's jail stint and death created, John Wall reveres him, אתר וושינגטון פוסט, 20 ביוני 2010
↑  שרון דוידוביץ', האולסטאר החל: הרוקיז ניצחו, וול ה-MVP, באתר ynet, 19 בפברואר 2011
↑  וול יעבור ניתוח בגיד האכילס, באתר הוויזארדס, 5 בפברואר 2019
↑  John Wall to continue sitting out באתר CBS.
| --- | --- |
בקרת זהויות :  LCCN: n2015021807  VIAF: 315533089   WorldCat (עם VIAF): 315533089
גאלי (עיר)

| --- | --- |

 מדינה:  גאורגיה גאורגיה
 מחוז:  מחוז גאלי
 חבל ארץ:  אבחזיה אבחזיה
 אוכלוסייה:  ‏
  ‑ בעיירה:  7,449 (2020)
 קואורדינטות:  42°38′N 41°44′E﻿ / ﻿42.633°N 41.733°E﻿ / 42.633; 41.733
 אזור זמן:  UTC +4
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור גאלי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור גאלי  he tabBackground:;tabBorder:#aaa;defaultTab:0;
 
גאלי (בגאורגית: გალი, באבחזית: Гал) היא עיירה במחוז גאלי שבאבחזיה, גאורגיה, והמרכז המינהלי של המחוז. העיירה הייתה בתוך אזור הביטחון המפורז של האו"ם עד שנת 2009.
העיירה ממוקמת 77 ק"מ דרומית לעיר הבירה סוחומי.
דמוגרפיה

נכון לשנת 2020, העיירה מונה 7,449 תושבים.
| שנה | גודל האוכלוסייה |
| --- | --- |
1886: 2,401
1926: 3,305
1939: 3,847
1959: 9,368
1970: 13,628
1979: 14,405
1989: 15,763
2003: 7,169
2011: 7,604
2015: 7,485
2016: 7,438
2017: 7,443
2018: 7,446
2019: 7,447
אוכלוסיית גאלי הגיעה לשיאה בסוף שנות ה-80 - תחילת שנות ה-90, אז חיו בעיירה מעל ל-15,000 תושבים.
לאחר מלחמת אבחזיה, חלה ירידה גדולה באוכלוסייה עקב הטיהור האתני של הגיאורגים באבחזיה ועקירת האוכלוסייה לשאר חלקי גיאורגיה. למרות שהיו הרבה עקורים שנפגעו מהסכסוך, העיר לא איבדה אוכלוסייה בצורה משמעותית כמו ערים אחרות (לדוגמה אוצ'מצ'ירה).רובם המכריע של תושבי העיירה הם ממוצא גאורגי - מגרלי. ולכן, השפה העיקרית הדבורה בעיירה היא מגרלית, ובנוסף גם השפות גאורגית ורוסית מדוברות בצורה פחותה בעיירה.
| קבוצה אתנית | 1979> אוכלוסייה | 1979> אחוז מכלל האוכלוסייה | 2011> אוכלוסייה | 2011> אחוז מכלל האוכלוסייה |
| --- | --- | --- | --- | --- |
| סך הכל | 14,405 | 100% | 7,604 | 100% |
| גאורגים | 13,648 | 94.7% | 7,360 | 96.8% |
| אבחזים | 28 | 0.2% | 126 | 1.7% |
| רוסים | 476 | 3.3% | 73 | 1% |
| ארמנים | 28 | 0.2% | 11 | 0.1% |
| אוקראינים | 70 | 0.5% | 10 | 0.1% |
היסטוריה

גאלי קיבלה מעמד של עיירה בשנת 1932.
ב-15 באפריל 1953, העיתון איזבסטיה דיווח כי תושבי גאלי חגגו יומולדת 132 לתושב הזקן בעיירה (Tlabgan Ketsba) ושהוא הקים את העיירה במאה ה-19.
כלכלה

בגאלי תחנת רכבת, מפעלי תה ושמנים אתריים, תיאטרון ומוזיאון מקומי.
אישים מפורסמים

באדור ג'ובאווה - רב-אמן בשחמט.
גאורגי זנטראיה - ג'ודוקא אלוף העולם בג'ודו לשנת 2009.
ראו גם

מחוז גאלי
הערות שוליים

↑  אבחזיה נמצאת במחלוקת טריטוריאלית בין הרפובליקה של אבחזיה לגאורגיה. הרפובליקה של אבחזיה הכריזה באופן חד צדדי על עצמאות ב-23 ביולי 1992. אך גאורגיה לא מכירה בהכרזת ההעצמאות, וממשיכה להגדיר את האזור כחלק משטחה הריבוני שלה שנכבש על ידי רוסיה. אבחזיה קיבלה הכרה רשמית כמדינה עצמאית מ-7 מתוך 193 מדינות חברות באו"ם, אחת מהן חזרה בה לאחר מכן מההכרה בה.
↑  2019-Численность наличного населения по г.Сухум и районам, ‏1 בינואר 2020 (ברוסית)
↑  Этнокавказ Этносостав Абхазии 2003
↑  ГАЛЬСКИЙ РАЙОН (1979 г.)
↑  ГАЛСКИЙ РАЙОН (2011 г.)
גליינור פלט

גליינור פלט (בהולנדית: Glynor Plet; נולד ב-30 בינואר 1987 באמסטרדם) הוא כדורגלן הולנדי המשחק בעמדת החלוץ בטלסטאר ספורטקלאב מליגת המשנה ההולנדית.